kardosdrur/scandi-wiki huggingface dataset:
Giovanni Battista Guarini

Giovanni Battista Guarini (født 10 december 1538 i Ferrara, død 7 oktober 1612 i Venedig) var en italiensk digter.

Han blev ung professor i litteraturhistorie ved universitet i Farrera efter at have studeret i Padua, Pisa og Ferrara, og opnåede hurtigt et navn som digter, men blev snart af Ferraras hertug, Alfons II d’Este, ansat til diplomatiske opgaver og rejste i årene 1567-1582 som hertugens udsending fra det ene hof til det andet. Han drog sig der efter tilbage til et af sine landlige godser i nærheden af Rovigo med hensigten at opgive både poesien og diplomatiet, men blev på kort tid atter inddraget i begge områder.

Da Torquato Tassos bekendte hyrdedigt "Aminta" var udgivet og havde vundet en strålende anerkendelse, skrev Guarini hyrdedramaet "Il pastor fido". Guarinis øvrige poetiske arbejder var af mindre betydning. Den diplomatiske bane samt Guarinis urolige og proceslystne personlighed gjorde hans liv til en uafbrudt række af forviklinger og juridiske stridigheder. Han skrev teksten til Vittoria Aleottis madrigalsamling Ghirlanda.

Forfatterskab 
 Lettere. Verona 1593
 Il segretario. Venedig 1594
 Rime. Venedig 1598
 La idropica. Verona 1734 (skådespel)
 Trattato della politica libertà som trycktes så sent som 1918

Litteratur 

"Guarini, Giovanni Battista" (i: Nordisk Familjebok, Uggleupplagn, bind 10; 1909; sp. 520-521)

Dramatikere fra Italien
Personer fra Ferrara
Italienere i 1500-tallet
Italienere i 1600-tallet
Kløftefoss Station

Kløftefoss Station (Kløftefoss stoppested) er en jernbanestation på Krøderbanen, der ligger i Modum kommune i Norge.

Stationen åbnede som trinbræt 1. juni 1891. Oprindeligt hed den Ramfos, men den skiftede navn til Ramfoss i april 1894 og til Kløftefoss 15. marts 1923. Samme år som stationen oprettedes, etableredes også Ramfos Træsliberi med sidespor fra stationen. Senere blev stationen også forsynet med en tømmerrampe. Stationen fik tilføjet status som læsseplads 7. december 1897, og omkring 1905 blev den opgraderet til holdeplads. Persontrafikken på banen blev indstillet 19. januar 1958, men stationen var stadig bemandet indtil 1. januar 1969. Banen blev nedlagt 1. marts 1985. Den blev efterfølgende omdannet til veteranbane ejet af Stiftelsen Krøderbanen. Om sommeren kører Norsk Jernbaneklubb med veterantog på banen, hvor der blandt andet stoppes ved Kløftefoss undervejs.

Kløftefoss har haft to stationsbygninger, men der foreligger ingen nærmere oplysninger om den første. Den anden var den tidligere banevogterbolig fra Morud Station, der blev flyttet til Kløftefoss i 1928. Den blev revet ned i 1969-1970.

Litteratur

Eksterne henvisninger

Noter 

Stationer på Krøderbanen
Stationer på veteranbaner i Norge
Etableret i 1891
Jernbanestationer i Viken
Krøderen Station

Krøderen Station (Krøderen stasjon) er endestation for Krøderbanen fra Vikersund. Den ligger i Krødsherad kommune i Norge.

Stationen åbnede sammen med banen 28. november 1872. Den ligger ved den sydlige ende af indsøen Krøderen, og indtil 1925 var det muligt at skifte til skibstrafikken på søen her. Persontrafikken på banen blev indstillet 19. januar 1958, og 1. marts 1986 blev den nedlagt. Derefter blev den omdannet til veteranbane. Om sommeren kører Norsk Jernbaneklubb med veterantog på banen mellem Vikersund og Krøderen.

Stationsbygningen blev opført i 1872 efter tegninger af Georg Andreas Bull. Fra begyndelsen havde stationen desuden et pakhus og en bygning med fire tjenesteboliger. Senere fik stationen også remise, drejeskive og vandtårn. Stationen ejes siden 1986 af Stiftelsen Krøderbanen. Den er fredet sammen med de nærmeste 2,4 km af banen.

Stationen blev benyttet som Olderdalen Station (Olderdalen stasjon) i musicalfilmen Bør Børson Jr. fra 1974.

Litteratur

Eksterne henvisninger

Noter 

Stationer på Krøderbanen
Stationer på veteranbaner i Norge
Etableret i 1872
Jernbanestationer i Viken
Cytokinreceptor

Cytokinreceptorer er receptorer, der binder cytokiner. Igennem receptorerne påvirker cytokinerne modtagercelle, og påvirkningen føres videre ved den såkaldte signaltransduktion. Tilsammen udgør cytokiner og deres receptorer et af kroppens mest komplicerede signalsystemer, der yderligere kompliceres ved redundans og pleiotropi.

I de seneste år har cytokinreceptorerne fået mere opmærksomhed end cytokinerne, dels på grund af deres bemærkelsesværdige egenskaber og dels fordi en fysiologisk mangel på cytokinreceptorer er sat i forbindelse med invaliderende immundefekter.

Inddeling 

Baseret på deres proteinstruktur er cytokinreceptorer inddelt i grupper:

 Type I cytokin-receptorfamilien eller Hæmatopoetin-receptorfamilien er receptorer for IL-2, IL-3, IL-4, IL-5, IL-7, IL-9, IL-11, IL-12, IL-13, IL-15, Erythropoetin (EPO), Thrombopoetin (TPO), den leukemihæmmende faktor (LIF) og de kolonistimmulerende faktorer G-CSF, GM-CSF. (JAK, Janus kinase, tyrosin kinase receptorer)
 Type II cytokin-receptorfamilien eller interferon-receptorfamilien er reptorer for IFNa/b, IFNg, IL-10. (JAK, Janus kinase, tyrosin kinase receptorer)
 Immunglobulin (Ig)-superfamilien er receptorer for IL-1alfa, IL-beta. (Immunglobulin-homologi)
 Tumor necrosis factor-receptorfamilien er receptorer for TNFα, TNFβ, FasL, CD27, CD30, CD40. (Aktiverende receptorer og “dødsreceptorer”, i alt 29 trimere receptorer)
 Kemokin-receptorfamilien. (G-protein-koblede receptorer)
 TGF-receptorer. (Serin-/Threoninkinase-receptorer)

Se også 

 GMO
 G-protein-koblede receptorer
 Toll-like receptorer
 Transskriptionsfaktorer
 Uspecifikt immunforsvar

Fysiologi
Biokemi
Proteiner
Femtosekundlaser

Femtosekundlaseren er en laser der leverer en laserstråle, med pulser med en ekstrem kort varighed, på 150 femtosekunder. Det svarer til, at pulsen er 45 mikrometer lang, hvilket svarer til cirka et hårs bredde.
Den korte puls betyder, at energien fra laserlyset ikke når at diffundere ud i materialet. Der sker en såkaldt ”kold” bearbejdning, som gør det muligt at bearbejde tynde materialer.

Femtosekundlaser bliver bl.a. benyttet i LASIK-øjenoperation metoden.
Her benyttes Femtosekundlaser til at præparere hornhindelamellen (flappen) som et led i denne operationsform.
Efterfølgende benyttes excimerlaseren til at arbejde i det område under den flap, som femtosekundlaseren tidligere har lavet.

Kilder og henvisninger 

Lasere
Santa Claus Is Coming to Town

"Santa Claus Is Coming to Town" er en julesang skrevet af John Frederick Coots og Haven Gillespie og første gang indsunget i november 1934 i Eddie Cantors radioprogram. Det blev et øjeblikkeligt hit med ordrer på 500.000 eksemplarer af noder og mere end 30.000 solgte plader i løbet af 24 timer. Sangen er blevet indspillet af over 200 kunstnere, herunder The Crystals, Mariah Carey, Bruce Springsteen, Frank Sinatra og The Jackson 5.

Den tidligste kendte indspillede version af sangen var med banjospilleren Harry Reser og hans orkester den 24. oktober 1934 (Decca 264A) med Tom Stacks som sanger, versionen fremgår af Variety-hitlisten i december 1934. Sangen var et stort hit i nodeform, hvor den nåede førstepladsen.

Andre kunstneres fortolkninger 
Sangen har været fremført af en lang række andre kunstnere gennem årene, heriblandt:
 Bing Crosby og The Andrews Sisters (1943)
 Frank Sinatra (1948)
 Johnny Mercer and The Pied Pipers (1949)
 Patti Page (1955)
 Ray Conniff Singers (1959)
 Alvin and the Chipmunks (1961)
 Ramsey Lewis Trio (1961)
 The Four Seasons (band) (1962)
 Lorna Luft  (Judy Garland Christmas Special Show) (1963)
 The Crystals (1963) 
 The Beach Boys (1964)
 The Platters (1964)
 Jo Stafford (1964)
 The Supremes (1965)
 Lou Rawls (1967)
 The Jackson 5 (1970) 
 The Temptations på albummet The Temptations Christmas Card (1970)
 The Partridge Family (1971)
 The Carpenters (1974 langsom version & 1978 kort tempofyldt version)
 Bruce Springsteen (optaget 1975, udgivet 1981)
 The Pointer Sisters (1987)
 Dolly Parton (1990)
 Neil Diamond (1992)
 Björn Again (1992)
 Cyndi Lauper og Frank Sinatra på albummet A Very Special Christmas 2 (1992)
 Kidsongs på albummet We Wish You a Merry Christmas
 Mariah Carey på albummet Merry Christmas (1994) 
 Glen Campbell (1995)
 George Strait (1996)
 Aline Barros (1997) "(Vem Chegando o Nata)"
 Cartoons (1998)
 CKY på albummet Volume 2 (1999) - Parodi med forskellige tekster.
 Hi-5 Australia på albummet Jingle Jangle Jingle (2004)
 Luis Miguel (2006) "(Santa Claus Llegó A La Ciudad)"
 James Taylor (2006)
 Dokken på albummet Monster Ballads Xmas (2007) 
 Faith Hill (2008)
 Miley Cyrus (2008)
 Andrea Bocelli (2009)
 A Rocket to the Moon (2009)
 Xuxa Meneghel (2009), samme udgave som Aline Barros
 Wilson Phillips på albummet Christmas in Harmony (2010)
 Love Händel fra Phineas og Ferb (2010)
 Justin Bieber (2011)
 Cimorelli (2011)
 Michael Bublé (2011)
 Mark Salling og Cory Monteith på Glee (2011) - Musikalsk arrangement baseret på Bruce Springsteen & E Street Bands coverversion.
 Colbie Caillat på albummet Christmas In the Sand (2012) 
 Johnny Ruffo på albummet The Spirit of Christmas (2012)
 Rod Stewart på albummet Merry Christmas, Baby (2012)
 Richard Marx med Sara Niemietz (2012) 
 Tamar Braxton (2013)
 Dannii Minogue (2013) 
 Pentatonix (2014)
 Greg Page på albummet Here Comes Christmas! (2015)
 Kylie Minogue i en virtuel duet med Frank Sinatra på albummet Kylie Christmas (2015)
 Laura Pausini på albummet Laura Xmas (2016)

Noter 

Julesange
Sange fra 1934
Huntingdon

Huntingdon er en by i Huntingdonshire-distriktet, Cambridgeshire, England, med et indbyggertal (pr. 2016) på 25.629. Byen ligger 91 km fra London. Den nævnes i Domesday Book fra 1086, hvor den kaldes Huntedone/Huntedun.

Referencer 

Byer i England
Cambridgeshire
Durham (flertydig)

Durham kan have flere betydninger:

 Durham, England
 County Durham
 Durham (North Carolina), USA
 DURHAM
Yoon Kyung-shin

Yoon Kyung-shin (født 7. juli 1973 i Seoul) er en koreansk håndboldspiller. Han blev af International Handball Federation kåret til IHF’s “World Player of the Year 2001”.

Yoon Kyung-shin spillede for den tyske klub VfL Gummersbach fra 1996 til 2006 og for HSV Hamburg i 2006–07 sæsonen. Han er den næstmest scorende spiller i Bundesligaens historie - efter Hans Lindberg - med 2905 mål og var topscorer i 1997, 1999, 2000, 2001, 2002, 2004 and 2007.

Han har spillet mere end 260 kampe for Sydkoreas landshold og var topscorer ved VM i 1995 og i 1997.

Han var fanebærer for Sydkorea ved OL i 2012.

Referencer

Eksterne henvisninger 

 

Håndboldspillere fra Sydkorea
Olympiske håndboldspillere fra Sydkorea
Håndboldspillere ved sommer-OL 1992
Håndboldspillere ved sommer-OL 2000
Håndboldspillere ved sommer-OL 2004
Håndboldspillere ved sommer-OL 2008
Håndboldspillere ved sommer-OL 2012
Deltagere for Sydkorea ved sommer-OL 1992
Deltagere for Sydkorea ved sommer-OL 2000
Deltagere for Sydkorea ved sommer-OL 2004
Deltagere for Sydkorea ved sommer-OL 2008
Deltagere for Sydkorea ved sommer-OL 2012
Richmond (North Yorkshire)

Richmond er en by i Richmondshire-distriktet, North Yorkshire, England, med et indbyggertal (pr. 2016) på 8.439. Byen ligger 340 km fra London. Den nævnes i Domesday Book fra 1086, hvor den kaldes Hindrelag/Hindrelaghe/Indrelag/Indrelage.

Referencer 

Byer i England
North Yorkshire
Westmorland

Westmorland var et grevskab i det nordvestlige del af England, med et indbyggertal (pr. 1961) på 67.180..

Referencer 

Historiske grevskaber i England
Cumbria
Cumberland

Cumberland var et grevskab i det nordvestlige del af England, med et indbyggertal (pr. 1961) på 294.303..

Referencer 

Historiske grevskaber i England
Cumbria
Cumberland (flertydig)

Cumberland kan have flere betydninger:

 Cumberland, England
 Cumberland (Maryland), USA
 Cumberland (Rhode Island), USA
 Cumberlandfloden, USA
Huntingdonshire

Huntingdonshire er et distrikt i Cambridgeshire, England, med et indbyggertal (pr. 2011) på 169.508..

Referencer 

Historiske grevskaber i England
Distrikter i Østengland
Cambridgeshire
Richmondshire

Richmondshire er et distrikt i North Yorkshire, England, med et indbyggertal (pr. 2011) på 51.965..

Referencer 

Historiske grevskaber i England
Distrikter i England
North Yorkshire
Ram Bergman

Ram Bergman (født ca. 1970-1975 i Rischon LeZion, Israel) er en israelsk filmproducer. Han er bedst kendt for at have produceret filmene Brick (2005), Looper (2012) og Star Wars: The Last Jedi (2017), der alle er blevet skrevet og instrueret af Rian Johnson.

Bergman har produceret mere end 25 film siden 1994. I 2013 producerede han Don Jon af og med Joseph Gordon-Levitt. I juni 2014 blev han hyret til at producere Star Wars: Episode VIII, senere annonceret som Star Wars: The Last Jedi, sammen med Kathleen Kennedy. De skal desuden producere efterfølgeren, den endnu unavngivne Episode IX.

Bergman er ejer og grundlægger af produktionsfirmaet Ram Bergman Productions.

Referencer

Eksterne henvisninger 
 

Filmproducere
Personer fra Israel
Interstellart objekt

Et interstellart objekt er et legeme, som er mindre end en stjerne, lokaliseret i interstellart rum - og som ikke er gravitationelt bundet til en stjerne. Interstellare objekter kan omfatte visse asteroider, kometer (eller exokometer) - hvis de er interstellare.
Udover de kendte kometer indenfor Solsystemet - eller kendte exokometer,
(2017) kan en interstellart objekt kun bekræftes, hvis objektet passerer gennem Solsystemet, og vil i så fald kunne skelnes fra Oort-skyen objekter af dens stærkt hyperbolske bane (hvilket indikerer at objektet ikke er gravitationelt bundet til Solen). Indtil 2017, var objektet med den mest excentriske bane, C/1980 E1, med en baneexcentricitet på 1,057,
hvilket er langt mindre excentrisk, end et interstellart objekt ville forventes at være.

Det første opdagede interstellare objekt er ʻOumuamua (tidligere C/2017 U1 og A/2017 U1). Objektet har en excentricitet på omkring 1,20. Objektet blev oprindeligt navngivet C/2017 U1, fordi man troede det var en komet, men objektet blev omdøbt til A/2017 U1, da man ikke fandt nogen kometaktivitet.
Da objektets interstellare natur blev afdækket, blev objektet omdøbt til 1I/ʻOumuamua – 1, fordi det var det første opdagede af sin slags, I for interstellar - og 'Oumuamua' er et Hawaiiansk ord som betyder "a messenger from afar arriving first".

I august 2019 opdagede en russisk amatørastronom på Krim det andet objekt - en komet, der i september samme år blev fastslået som værende en interstellar komet, og det andet opdagede interstellare objekt. Kometen er navngivet 2I/Borisov.

Kilder/referencer

Eksterne henvisninger 
 An Observational Upper Limit on the Interstellar Number Density of Asteroids and Comets (arXiv: 8 Feb 2017)

 
Himmellegemer
Schempp-Hirth Discus-2

Schempp-Hirth Discus-2 er et standard-klasse svævefly produceret af Schempp-Hirth siden 1998. Det erstattede det succesfulde Schempp-Hirth Discus.

Design og udvikling 

Umiddelbart ligner den næsten halvmåneformede vingeforkant forkanten fra Discus, men den er aftrappet i tre trin. Der er tale om en helt ny vingesektion. Den to-trins indsnævring ud mod vingetippen er meget mere fremtrædende end hos Discus. Det er muligt at få vinger med winglets som option. Konkurrenceversionen med smal krop kaldes Discus-2a, mens versionen med bredere krop kaldes Discus-2b. Kroppen er designet til at yde god beskyttelse ved havari. Typen anvendes af det amerikanske flyvevåben under betegnelsen TG-15B.

Discus-2 har haft nogen succes, omend konkurrencen fra Rolladen-Schneider LS8 og Alexander Schleicher ASW 28 har ført til, at afsætning ikke har kunnet måle sig med forgængerens, som var ubesejret gennem mange år.

En version med 18m spændvidde og med mulighed for kortere vinger til anvendelse i standard-klassen, blev frigivet i 2004 under navnet Discus-2c. Denne version fås også med hjemhentningsmotor og benævnes da Discus-2cT.

Varianter 

Discus-2a
 Produktions- og konkurrence-variant med 15 m spændvidde og snæver krop; 0,54 m bred og 0,75 m høj.

Discus-2b
 Produktions-variant med 15 m spændvidde og bredere krop; 0,62 m høj og 0,81 m høj.

Discus-2T
 "Turbo"-variant med 15 m spændvidde og en 15,3 kW SOLO 2350 to-takts, tocylindret hjemhentningsmotor.

Discus-2c
 Produktions-variant med mulighed for både 15 m og 18 m spændvidde.

Discus-2cT
 "Turbo" variant med mulighed for både 15 m og 18 m spændvidde og en 15,3 kW SOLO 2350 to-takts, tocylindret hjemhentningsmotor.

Discus-2c FES
 Produktions-variant med mulighed for både 15 m og 18 m spændvidde og elektrisk hjemhentningsmotor i næsen (Front Electric Sustainer, FES).

Eksterne henvisninger og noter 
 Beskrivelse på fabrikantens hjemmeside  (engelsk).

Schempp-Hirth-fly
Svævefly
Luftfart i Baden-Württemberg
Trafiktårn Øst

Trafiktårn Øst er en cylindrisk bygning opført tæt på Dybbølsbro St. og Fisketorvet i København. Navnet på bygningen kommer af, at man har villet samle Banedanmarks og Vejdirektoratets trafikstyrings- og informationsfaciliteter i to bygninger; Trafiktårn Øst på Kalvebod i København og Trafiktårn Vest i Fredericia. Trafiktårn Øst er 41 meter højt og har en diameter på 41,5 m, med et samlet areal på ca. 10.000 m2. Banedanmark etablerede i december 2017 styringen af den københavnske S-bane i bygningen, og man vil gradvist flytte styring af fjern- og regionaltogstrafikken fra den gamle FC-post til Trafiktårnet frem til 2021. Også Vejdirektoratet er flyttet ind og har indgået et samarbejde med Københavns Kommune og trafikradioen med henblik på at få trafikken til at glide så smidigt som muligt, især i myldretiden.

Bygningen, der er tegnet af Tranberg Arkitekter, fremstår i rød-brune mursten som en reference til de historiske danske jernbanestationer. Argumentet for, at bygningen er cylinderformet, er ifølge tegnestuen, at kontrol og styringsfaciliteterne skal opstilles i en bueform, og så kan bygningen også være krum.

Tårnet har en 'dobbeltgænger' i Fredericia, der dog kun er halvt så stor. Planen er, at al togtrafik i Danmark skal styres fra disse to kommandoposter.

Kilder 

Tårne i Danmark
Tårn Øst
Bygninger, konstruktioner og anlæg i Københavns Kommune
Dragon: Legenden om Bruce Lee

Dragon: The Bruce Lee Story er en amerikansk biografisk actiondrama- og kampsportfilm fra 1993 baseret på skuespilleren og kampsportlegenden Bruce Lees liv. Filmen er skrevet og instrueret af Rob Cohen og har Jason Scott Lee, Lauren Holly og Robert Wagner i hovedrollerne.  Dragon: Legenden om Bruce Lee var dedikeret til Brandon Lee, der døde 2 måneder tidligere mens han optog sin sidste film, The Crow.

Filmen blev godt modtaget af kritikerne og blev en moderat publikumssucces.

Handling 
En biografisk film om kampsportlegenden Bruce Lee, som hovedsageligt handler om hans liv fra han startede karrieren i USA og til hans død. Gennem hele filmen kæmper han psykologisk med mareridt hvor han konfronterer en ond dæmon (spillet af Sven-Ole Thorsen) i sort samurai-rustning, der hjemsøger ham. Han starter sin karriere i San Francisco i Californien.

Om filmen 
Anmelderne
Filmen blev godt modtaget af kritikerne, noget som genspejles i at den har fået så meget som 82% på Rotten Tomatoes (august 2011). Den amerikanske filmkritiker Roger Ebert gav den 2,5 af 4 stjerner.
Publikum
Filmen indtjente $63,5 millioner på verdensbasis, heraf $35 millioner i USA. Produktionsomkostningerne var på $14 millioner.

Rolleliste 
 Jason Scott Lee : Bruce Lee
 Lauren Holly : Linda Lee
 Robert Wagner : Bill Krieger
 Michael Learned : Vivian Emery
 Nancy Kwan : Gussie Yang
 Ed Parker, Jr. : Ed Parker
 Lim Kay-tong : Philip Tan
 Ric Young : Bruces far
 Wang Luoyong : Yip Man
 Sterling : Jerome Sprout
 John Cheung : Johnny Sun
 Sven-Ole Thorsen : The Demon
 Eric Bruskotter : Joe Henderson
 Aki Aleong : Principal Elder
 Clyde Kusatsu : History teacher
 Michael Cudlitz : Tad Overton
 Van Williams : Instruktør på The Green Hornet
 Lala Sloatman : Sherry Schnell
 Rob Cohen : Instruktør på Enter the Dragon

Referencer

Eksterne henvisninger 
 

Biografiske film fra USA
Kampsportsfilm fra USA
Dramafilm fra USA
Actionfilm fra USA
Amerikanske film fra 1993
Engelsksprogede film
Brandon Lee

Brandon Lee (født 1. februar 1965 i Oakland i Californien i USA, død 31. marts 1993 i Wilmington i North Carolina) var en amerikansk skuespiller.

Barndom 

Lee blev født i 1965 i Oakland som søn af den legendariske kampsportudøver Bruce Lee og kone Linda Lee. Da han var tre måneder gammel flyttede familien til Los Angeles i Californien. Da faren efterhånden fik problemer med at få filmroller, flyttede de til Hongkong i 1971. Efter farens død i 1973 tog moren Brandon og hans søster, Shannon, med tilbage til USA, først til Seattle og så til Los Angeles.

Privatliv 
Lee mødte Eliza Hutton i 1990. De flyttede sammen tidligt i 1991 og forlovede sig i oktober 1992. De havde planlagt at gifte sig i Mexico den 17. april 1993, men han døde 17 dage før.

Karriere 
Lee medvirkede i flere film og tv-serier, men det var først i filmen The Crow (1992) at han fik sit internationale gennembrud i rollen som Eric Draven. Tragisk nok døde han under indspilningen på grund af et uheld med et skydevåben. Filmen blev alligevel færdiggjort, og blev en kultfilm. Han blev nomineret som bedste mandlige skuespiller for rollen som Eric Draven i The Crow til MTV Movie Awards. Ironisk nok handlede filmen om en mand (Eric Draven) som blev dræbt dagen før han skulle gifte sig.

Ulykken 
En revolver som skulle bruges under indspilningen blev ladet med ægte patroner uden krudt. Da tændhætten indeholder krudt, dannes der et smæld, men trykket i patronhylsteret er for lille til at projektilet forlader løbet, men bliver siddende fast i løbet pga af friktionen. Samme revolver blev så brugt i en anden scene, og ladet med løspatroner uden projektil, dette uvidende om at der sad et projektil i løbet. En løspatron er ladet med krudt og laver et meget større tryk end en patron uden krudt. Trykket som opstod var da nok til at få projektilet som allerede sad i løbet til at forlade løbet, og ramte Lee i maveregionen. Hastigheden på projektilet var lavere end normalt i et skydevåben, men det var nok til at skade Lee så meget at livet ikke stod til at redde. Han blev erklæret død klokken 13:30 31. marts 1993. Han blev begravet på Lake View Cemetery i Seattle, ved siden af sin far.

Eftermæle 

I et interview lige før sin død citerede Lee et stykke fra Paul Bowles bog, The Sheltering Sky. Stykket er nu indgraveret på hans gravsten:

2 måneder efter Lees død blev filmen Dragon: Legenden om Bruce Lee udgivet, hvilket var en biografi om hans fars karriere. Jason Scott Lee (ingen forbindelse til Bruce Lee) spillede rollen som faren, og filmen blev dedikeret til Brandon.

Filmografi

Film

TV

Litteratur 
 Pilato, Herbie J.The Kung Fu Book of Caine: The Complete Guide to TV's First Mystical Eastern Western 1993. 
 Dyson, Cindy. They Died Too Young: Brandon Lee. Philadelphia: Chelsea House, 2001. 
 Baiss, Bridget. The Crow: The Story Behind The Film. London: Making of The Crow Inc, 2000.

Referencer

Eksterne henvisninger 
 

Skuespillere fra USA
Personer fra Oakland